
EXTRACTE DE LA CONVOCATÒRIA PER A L’ATORGAMENT DE SUBVENCIONS ADREÇADES AL FOMENT DEL LLOGUER I L’HABITATGE ASSEQUIBLE

[bookmark: _GoBack]D’acord amb el previst en els articles 17.3.b) i 20.8.a) de la Llei 38/2003, de 17 de novembre, General de Subvencions, es publica l’extracte de la convocatòria llur text complet pot consultar-se en la Base de Dades Nacional de Subvencions (http://www.pap.minhap.gob.es/bdnstrans/index):


Primer. Beneficiaris

Poden ser beneficiàries de la subvenció les persones físiques o jurídiques privades següents:

a) Propietàries d’habitatges desocupats ubicats a municipis de la comarca del Vallès Oriental que reuneixin les condicions establertes a la base 16a de les Bases que regulen la convocatòria, sempre que no es vegin afectades per cap de les prohibicions contingudes a l'article 13 de la Llei 38/2003, de 17 de novembre, general de subvencions, sempre i quan posin l’habitatge en lloguer per mitjà de la borsa de mediació pel lloguer social de l’Oficina comarcal d’habitatge del Consell Comarcal del Vallès Oriental.
b) Propietàries d’habitatges ubicats a municipis de la comarca del Vallès Oriental que reuneixin les condicions establertes a la base 16a de les Bases que regulen la convocatòria, sempre que no es vegin afectades per cap de les prohibicions contingudes a l'article 13 de la Llei 38/2003, de 17 de novembre, general de subvencions, que ja estiguin destinats en el moment de la convocatòria de la subvenció al lloguer per mitjà del programa de la Borsa de lloguer social de l’Oficina comarcal d’habitatge del Consell Comarcal del Vallès Oriental.

S’exclouen expressament i no poden ser beneficiàries de la subvenció les persones físiques o jurídiques propietàries considerades com a grans tenidors d’habitatges a efectes de la Llei 24/2015, del 29 de juliol, de mesures urgents per a afrontar l'emergència en l'àmbit de l'habitatge i la pobresa energètica.



Segon. Objecte 

L’objecte és regular la concessió de subvencions a persones físiques o jurídiques privades propietàries d’habitatges desocupats ubicats a municipis de la comarca del Vallès Oriental per tal de destinar-les al lloguer per mitjà del programa de la Borsa de lloguer social de l’Oficina comarcal d’habitatge del Consell Comarcal del Vallès Oriental.


Tercer. Bases reguladores

Les Bases reguladores específiques per a l’atorgament de subvencions adreçades al foment del lloguer i l’habitatge assequible que regeixen aquesta convocatòria han estat publicades el 2 de juny de 2021 en el Butlletí Oficial de la Província de Barcelona, url 
http://bop.diba.cat/anunci/3074138/aprovacio-inicial-de-les-bases-reguladores-especifiques-per-a-l-atorgament-de-subvencions-adrecades-al-foment-del-lloguer-i-l-habitatge-assequible-consell-comarcal-del-valles-oriental



Quart. Import dels ajuts

1. La quantia màxima de la subvenció per persona beneficiària s'estableix en funció de les despeses subvencionables del conjunt de les actuacions dutes a terme en relació amb l’habitatge.
L’import màxim de la subvenció per persona/habitatge és en funció de l’import del conjunt de les actuacions dutes a terme en relació amb l’habitatge i correspon al 75% de les despeses subvencionables acceptades, IVA exclòs, amb un import màxim de 1.500 euros/habitatge, IVA exclòs.
2. L’atorgament i l’import de la subvenció es determina en funció dels punts atorgats, la quantitat sol·licitada i la despesa elegible presentada, tenint en compte allò establert a l’apartat precedent.
3. Una mateixa actuació o actuacions tan sols pot ser subvencionable una vegada, encara que hagi estat sol·licitada o sol·licitades per més d’una persona o més d’un cop.
4.  En el cas que es presentin dues o més sol·licituds en relació amb un habitatge, es valorarà exclusivament la primera sol·licitud.
5. La consignació màxima del conjunt de les subvencions és de 10.930 euros a càrrec de l’aplicació pressupostària 35 15210 48026 del pressupost del Consell Comarcal del Vallès Oriental.
6. Les subvencions que es puguin concedir estan subjectes a limitació pressupostària, segons les disponibilitats econòmiques del Consell Comarcal del Vallès Oriental i no generen dret a continuïtat en l’assignació de finançament a les persones beneficiàries per exercicis successius.


Cinquè. Termini de presentació de sol·licituds

El termini de presentació de les sol·licituds s’inicia el dia següent a la data de publicació de la convocatòria en el Butlletí Oficial de la Província de Barcelona i acaba el 16 de setembre de 2021.




Granollers, 2 de juliol de 2021

El president Emilio Cordero Soria.

